Case ID: 1130888
Sentence 35: Qanunvericiliyin qeyd olunan normalarını nəzərə almaqla təkrar apellyasiya baxışı zamanı məhkəmə iddiaçının iddia etdiyi torpaq sahəsinin Abşeron Neft CO-nun ərazisi hüdudlarında olmaqla sənaye təyinatlı torpaqlara aiddiyyətinin yalnız dövlət torpaq kadastrının məlumatlarına əsasən verilmiş müvafiq ekspert rəyi ilə müəyyən edilə biləcəyini nəzərə almaqla bu məsələyə dair ekspert rəyinin alınmasını təmin etməlidir
Apellyasiya məhkəməsi sözügedən halları hərtərəfli araşdırmalı, sahənin "xxxx" bağçılıq yoldaşlığına ayrıldığını, iddiaçıya bununla bağlı məhz həmin bağçılıq tərəfindən sənədlər verildiyini nəzərə almaqla məsələnin dəqiq müəyyənləşdirilməsini təmin etmək üçün "xxxx" bağçılıq yoldaşlığına aid sənədləri əldə edib tədqiq etməlidir
 Məhkəmə həmçinin Bakı şəhər Sovetinin İcraiyyə Komitəsinin 27 oktyabr 1987-ci il tarixdə 20/396 saylı qərarında “Azneft” İB-nin ərazisindən bağçılıq üçün sahənin ayrıldığını da nəzərə almalı, məhz bu səbəbdən elektron bazada sahənin sənaye təyinatlı sahə kimi qalmasının mümkünlüyünü yoxlayaraq qiymətləndirməli, eləcə də bağçılığa ayrıldıqdan sonra torpağın təyinatına əvvəlki kimi sənaye təyinatlı sahə kimi yanaşmanın mümkünlüyünə qiymət verməlidir.